SET ปิดลบเกือบ 7 จุด รับปัจจัยตปท. หลังจีนปฏิเสธเจรจาการค้าสหรัฐฯสัปดาห์นี้
SET ปิดลบเกือบ 7 จุด รับปัจจัยตปท. หลังจีนปฏิเสธเจรจาการค้าสหรัฐฯสัปดาห์นี้ โดยดัชนีปิดตลาดวันนี้ ที่ระดับ 1,749.42 จุด ลบ 6.70 จุด หรือ 0.38% มูลค่าการซื้อขาย 4.41 หมื่นล้านบาท
24 ก.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,749.42 จุด ลบ 6.70 จุด หรือ 0.38% มูลค่าการซื้อขาย 4.41 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้แกว่งตัวในกรอบแคบๆ เนื่องจากมีปัจจัยลบจากต่างประเทศ ภายหลังจากที่มีข่าวว่าจีนได้ปฏิเสธที่จะเข้าร่วมการเจรจาการค้ากับสหรัฐฯในสัปดาห์นี้ อีกทั้งเป็นการปรับตัวลดลงของดัชนีดาวโจนส์นิวยอร์ก หลังจากที่มีการปรับตัวเพิ่มขึ้นสูงก่อนหน้านี้
ขณะที่ตลาดฯบ้านเรายังไร้ปัจจัยใหม่ๆเข้ามาเป็นตัวหนุน จึงคาดว่าในช่วงระยะสั้นตลาดฯยังคงแกว่งตัวไซด์เวย์เพื่อรอปัจจัยใหม่ๆเข้ามา ขณะที่ราคาน้ำมันยังคงทรงตัวได้ดี ถือเป็นปัจจัยหนุนตลาด
อย่างไรก็ตาม ตลาดยังคงต้องรอการประกาศงบจากบริษัทจดทะเบียนที่จะทยอยประกาศออกมา โดยกลุ่มธนาคารจะประกาศออกมาเป็นกลุ่มแรก ทั้งนี้ คาดว่ากลุ่มธนาคารจะมีกำไรเพิ่ีมขึ้นจากช่วงเดียวกันเมื่อปีก่อน แต่ลดลงจากไตรมาสก่อน
สำหรับแนวโน้มภาวะตลาดฯในวันพรุ่งนี้ (25 ก.ย.) คาดว่าดัชนียังคงแกว่งตัวไซด์เวย์รอปัจจัยใหม่ พร้อมให้แนวรับที่ 1,745 จุด แนวต้านที่ 1,765 จุด และถัดไปที่ระดับ 1,780 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,298 ล้านบาท ปิดที่ 54 บาท เพิ่มขึ้น 0.25 บาท
PTTGC มูลค่าการซื้อขาย 1,990.11 ล้านบาท ปิดที่ 79.75 บาท ลดลง 1.50 บาท
CPALL มูลค่าการซื้อขาย 1,773.68 ล้านบาท ปิดที่ 69.25 บาท ลดลง 0.25 บาท
EA มูลค่าการซื้อขาย 1,590.90 ล้านบาท ปิดที่ 48 เพิ่มขึ้น 0.75 บาท
PTTEP มูลค่าการซื้อขาย 1,415.10 ล้านบาท ปิดที่ 154.50 บาท เพิ่มขึ้น 1 บาท
 
ตลาดหุ้นเอเชีย
